Ministru kabineta noteikumu projekta

**„Grozījumi Ministru kabineta 2009.gada 6.oktobra noteikumos Nr.1153 „Noteikumi par Veselības inspekcijas sniegto publisko maksas pakalpojumu cenrādi””**

sākotnējās ietekmes novērtējuma ziņojums **(anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums |  Nav attiecināms. |
| 2. | Pašreizējā situācija un problēmas |  Šobrīd Veselības inspekcija sniedz maksas pakalpojumus saskaņā ar Ministru kabineta 2009.gada 6.oktobra noteikumiem Nr.1153 „Noteikumi par Veselības inspekcijas sniegto publisko maksas pakalpojumu cenrādi”. Ministru kabineta 2009.gada 6.oktobra sēdē (protokols Nr.67, 62.§) tika nolemts, ka noteikumiem Nr.1153 ir terminēts laiks, kā rezultātā minēto noteikumu 3.punkts paredz, ka noteikumi ir spēkā līdz 2011.gada 1.augustam. Ņemot vērā iepriekš minēto, ir nepieciešams Ministru kabineta 2009.gada 6.oktobra noteikumu Nr.1153 „Noteikumi par Veselības inspekcijas sniegto publisko maksas pakalpojumu cenrādi” 3.punktu grozīt, jo tas nosaka terminētu Veselības inspekcijas cenrāža darbības laiku. Izvērtējot faktisko maksas pakalpojumu sniegšanai nepieciešamo laika patēriņu un iesaistīto darbinieku atalgojumu, Veselības inspekcija pārskatīja atsevišķu pakalpojumu sniegšanai nepieciešamo laika normu un cilvēkresursus, kā rezultātā tika rasta iespēja samazināt noteiktu maksas pakalpojumu izcenojumus. Ņemot vērā, ka Veselības inspekcijas budžets ir samazināts, tika veikti resursu optimizācijas pasākumi, tai skaitā, autotransporta ekspluatācijas izdevumu samazināšana. Tika pārtraukti līgumi par autotransporta nomu, attīstot īpašumā esošo automašīnu izmantošanu, kā arī ņemta vērā valsts aģentūras „Sabiedrības veselības aģentūra” un Veselības statistikas un medicīnas tehnoloģiju valsts aģentūras likvidācija un funkciju pārņemšana atbilstoši Ministru kabineta 2009.gada 29.jūlija rīkojumam Nr.509 „Par Veselības ministrijas padotībā esošo valsts pārvaldes iestāžu reorganizāciju”. Tādējādi tika rasta iespēja samazināt transporta nodrošinājuma higiēniskās novērtēšanas pakalpojumu sniegšanā izmaksas. Ņemot vērā pieprasījumu, nepieciešams Veselības inspekcijas cenrādi papildināt ar tādiem maksas pakalpojumu veidiem kā „ārstniecības personu un ārstniecības atbalsta personu reģistrācijas apliecības un ārvalstīs iegūtās profesionālās kvalifikācijas atzīšanas apliecības dublikāta izsniegšana” un „statistiskās informācijas materiālu sagatavošana (valsts un pašvaldību institūcijām pakalpojums bez maksas)”. Pamatojums Ministru kabineta 2008.gada 5.februāra noteikumu Nr.76 „Veselības inspekcijas nolikums” 3.20.apakšpunkts, kas paredz funkciju reģistrēt ārstniecības iestādes Ārstniecības iestāžu reģistrā un ārstniecības personas un ārstniecības atbalsta personas Ārstniecības personu un ārstniecības atbalsta personu reģistrā. Saskaņā ar Ministru kabineta 2009.gada 24.februāra noteikumu Nr.192 „Ārstniecības personu un ārstniecības atbalsta personu reģistra izveides, papildināšanas un uzturēšanas kārtība” 7.2. un 26.2. apakšpunktiem Veselības inspekcija izsniedz ārstniecības personu un ārstniecības atbalsta personu reģistrācijas apliecības. Saskaņā ar Ministru kabineta 2006.gada 31.oktobra noteikumu Nr.886 „Noteikumi par institūcijām, kas izsniedz ārvalstīs iegūtās profesionālās kvalifikācijas atzīšanas apliecības reglamentētajās profesijās” 9.punktu Veselības inspekcija izsniedz ārvalstīs iegūtās profesionālās kvalifikācijas atzīšanas apliecības. Saskaņā ar 2003.gada 10.jūnija noteikumu Nr.298 „Kārtība, kādā pretendents sedz izdevumus, kas saistīti ar personas profesionālās kvalifikācijas atzīšanu” 4.2. apakšpunktu, personai par ārvalstīs iegūtās profesionālās kvalifikācijas atzīšanas apliecību jāmaksā 20 lati. Personas bieži vieglprātīgi izturas pret izsniegto dokumentu, tāpēc gadījumos, kad persona ir nozaudējusi savu ārstniecības personu un ārstniecības atbalsta personu reģistrācijas apliecību, tā ir jāizsniedz atkārtoti. Tā piemēram, Veselības inspekcija 2009.gadā ir izsniegusi bezmaksas 30 ārstniecības personu un ārstniecības atbalsta personu reģistrācijas apliecību dublikātus, savukārt, līdz 2010.gada 1.novembrim izsniegusi 22 minēto apliecību dublikātus. Minēto apliecību dublikātu izsniegšana saistīta ar cilvēkresursu un izmaksu patēriņu Veselības inspekcijai.Epidemioloģiskās drošības likuma 6.panta piektās daļas trešais punkts paredz, ka Ministru kabinets nosaka apmēru un kārtību, kādā maksājama valsts nodeva par tādu Veselības inspekcijas pakalpojumu kā par atzinuma par ūdens apgādes sistēmā konstatēto apdraudējumu cilvēka veselībai un veiktajiem korektīvajiem pasākumiem sagatavošanu. Savukārt, likuma „Par nodokļiem un nodevām” 11.panta otrās daļas 108.punkts paredz, ka valsts nodeva ir maksājama par atzinuma par ūdens apgādes sistēmā konstatēto apdraudējumu cilvēku veselībai un veiktajiem korektīvajiem pasākumiem sagatavošanu. Minēto normu spēkā stāšanas laiks ir 2011.gada 1.janvāris. Atbilstoši iepriekš minētajam deleģējumam Ministru kabinetam ir pieņemti Ministru kabineta 2010.gada 7.septembra noteikumi Nr.833 „Noteikumi par valsts nodevu par atzinumu par ūdensapgādes sistēmā konstatēto apdraudējumu cilvēku veselībai un veiktajiem korektīvajiem pasākumiem”.Ņemot vērā iepriekš minēto, nepieciešams svītrot no noteikumu pielikuma 14.punktu „atzinuma sagatavošana komersantam un dzeramā ūdens piegādātājam par ūdens apgādes sistēmā konstatēto apdraudējumu cilvēku veselībai un veiktajiem korektīvajiem pasākumiem”. |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Ministru kabineta noteikumu projekts„Grozījumi Ministru kabineta 2009.gada 6.oktobra noteikumos Nr.1153 „Noteikumi par Veselības inspekcijas sniegto publisko maksas pakalpojumu cenrādi”” (turpmāk – noteikumu projekts) paredz šādus grozījumus:1. noteikumu projekta 1.punkts paredz izteikt noteikumu 3.punktu šādā redakcijā: „3. Šo noteikumu pielikuma 3.1. un 3.2.apakšpunkts attiecībā uz atzinumiem par objektiem, kuriem līdz 2009. gada 1. augustam izsniegts valsts aģentūras „Sabiedrības veselības aģentūra” higiēnas uzdevums projektēšanai, ir spēkā līdz 2011.gada 1.augustam.". Līdz ar šī punkta stāšanos spēkā, visi atzinumi, kas noteikti kā obligāti saskaņā ar Ministru kabineta 2004. gada 13. aprīļa noteikumiem Nr. 299 „Noteikumi par būvju pieņemšanu ekspluatācijā”, tiks sniegti bez maksas, bet vienlaikus pastāvēs iespēja kā maksas pakalpojumu saņemt atzinumu par objekta gatavību ekspluatācijā arī objektiem, kam šāds atzinums saskaņā ar normatīvajiem aktiem nav obligāts. Saskaņā ar Ministru kabineta 1997. gada 1. aprīļa noteikumiem Nr. 112 „Vispārīgie būvnoteikumi” līdz 2009. gada 1. augustam visām būvēm bija jāsaņem tehniskie/īpašie noteikumi, tai skaitā tika izsniegts valsts aģentūras „Sabiedrības veselības aģentūra” higiēnas uzdevums projektēšanai;
2. noteikumu projekta 2.punkts paredz aizstāt visā pielikumā vārdus „inženiertehniskai būvei” ar vārdu „inženierbūvei”, jo saskaņā ar būvniecības reglamentējošos normatīvajos aktos un Ministru kabineta 2009. gada 22. decembra noteikumos Nr.1620 „Noteikumi par būvju klasifikāciju” šāds jēdziens netiek lietots;
3. noteikumu projekta 3.punkts paredz izteikt pielikuma 1.1., 1.2., 1.3., 1.4. un 1.5.apakšpunktu citā redakcijā, piemērojot 22% pievienotās vērtības nodokļa likmi saskaņā ar grozījumiem likumā „Par pievienotās vērtības nodokli”, kas stājās spēkā ar 01.01.2011. Saskaņā ar valsts sekretāru 2010.gada 23.decembra sanāksmes protokola Nr.48, 26.§, 3.punktā noteikto – pievienotās vērtības nodokļa likmju izmaiņas cenrāžos konkrētajos Ministru kabineta noteikumos vai rīkojumos iestrādājamas, veicot tajos citus grozījumus pēc būtības;
4. noteikumu projekta 4.punkts paredz aizstāt pielikuma 3.1.3.4.apakšpunktā vārdu „pagaidu” ar vārdu „īslaicīgas” un noteikumu projekta 10.punkts paredz aizstāt pielikuma 3.2.4.4.apakšpunktā vārdu „pagaidu” ar vārdu „īslaicīgas”, jo saskaņā ar Ministru kabineta 1997. gada 1. aprīļa noteikumu Nr.112 „Vispārīgie būvnoteikumi” 17.punktu pagaidu būve ir būvdarbu veikšanai nepieciešama būve, kas jānojauc pirms būvobjekta nodošanas ekspluatācijai (par pagaidu būvēm netiek uzskatītas īslaicīgas lietošanas būves);
5. noteikumu projekta 5.punkts paredz svītrot pielikuma 3.1.3.6.apakšpunktu, jo saskaņā ar Ministru kabineta 1997. gada 1. aprīļa noteikumu Nr.112 „Vispārīgie būvnoteikumi” 25.2punktu par sabiedriski nozīmīgu būvi uzskata ēku, kurai ir vairāk nekā pieci virszemes stāvi, publisku ēku, kurā paredzēts vienlaikus uzturēties vairāk nekā simt cilvēkiem, ražošanas vai noliktavas ēku, kuras kopējā platība ir lielāka par 1000 m2, tornis, kā arī tiltu, ceļa pārvadu, tuneli, ja tas ir garāks par 100 m, vai vairāk nekā viena;
6. noteikumu projekta 6.punkts paredz izteikt pielikuma 3.1.3.7.apakšpunktu šādā redakcijā: „citam objektam, ja pašvaldība to ir noteikusi kā sabiedriski nozīmīgu būvi attiecīgajā teritorijā Ls 37,02”, lai punkts būtu atbilstošs būvniecību reglamentējošo normatīvo aktu prasībām. Sabiedriski nozīmīga būve - ēka, kurai ir vairāk nekā pieci virszemes stāvi, publiskā ēka, kurā paredzēts vienlaikus uzturēties vairāk nekā simt cilvēkiem, ražošanas vai noliktavas ēka, kuras kopējā platība ir lielāka par 1000 m2, tornis, kā arī tilts, ceļa pārvads, tunelis, ja tas ir garāks par 100 m, vai vairāk nekā viena stāva apakšzemes būve. Pašvaldība vietējos apbūves noteikumos papildus var noteikt sabiedriski nozīmīgas būves attiecīgajā teritorijā;
7. noteikumu projekta 7.punkts paredz izteikt pielikuma 3.2.apašpunkta ievaddaļu šādā redakcijā: „objektam, kam ir valsts aģentūras „Sabiedrības veselības aģentūra” vai Veselības inspekcijas izsniegts higiēnas uzdevums projektēšanai vai nosacījumi higiēnas prasību ievērošanai (īpašie noteikumi),” jo atbilstoši Ministru kabineta 2009. gada 29. jūlija rīkojuma Nr. 509 „Par Veselības ministrijas padotībā esošo valsts pārvaldes iestāžu reorganizāciju” 1.1. apakšpunktam saskaņā ar Valsts pārvaldes iekārtas likuma 15. panta pirmo, trešo un ceturto daļu un Publisko aģentūru likuma 8. panta pirmo daļu tika reorganizēta (likvidēta) līdz 2009. gada 1. septembrim - valsts aģentūra „Sabiedrības veselības aģentūra” un tās funkcijas sadalītas starp Veselības ministriju, Veselības inspekciju, valsts aģentūru „Latvijas infektoloģijas centrs”, Katastrofu medicīnas centru un Veselības ekonomikas centru (valsts aģentūra „Sabiedrības veselības aģentūra” beidza pastāvēt);
8. noteikumu projekta 8.punkts paredz izteikt pielikuma 3.2.1.2.apakšpunktu citā redakcijā: „ar platību vairāk nekā 200 m2 Ls 47,38”, jo izanalizējot ar pakalpojumu sniegšanu saistītās faktiskās izmaksas un pieprasījumu, tika rasta iespēja samazināt cenu par 34,48%;
9. noteikumu projekta 9.punkts paredz izteikt pielikuma 3.2.3.2. un 3.2.3.3.apakšpunktus šādā redakcijā:
* „atzinuma sagatavošana par objekta (būves) gatavību ekspluatācijai ar platību no 501 m2 līdz 1 000 m2 Ls 56,18”;
* „atzinuma sagatavošana par objekta (būves) gatavību ekspluatācijai ar platību no 1 001 m2 līdz 5 000 m2 Ls 66,07”. Grozījums nepieciešams, lai labotu tehnisku kļūdu, kā rezultātā atzinuma sagatavošanai par mazākas platības objektu cena ir lielāka nekā par atzinuma sagatavošanu lielākas platības objektam;
1. noteikumu projekta 11.punkts paredz izteikt pielikuma 4.1., 4.2., 4.3., 4.4., 4.5. un 4.6.apakšpunktu citā redakcijā, piemērojot 22% pievienotās vērtības nodokļa standartlikmi;
2. noteikumu projekta 12.punkts paredz izteikt pielikuma 8.punktu šādā redakcijā: „transporta nodrošinājums higiēniskās novērtēšanas pakalpojumu sniegšanā Ls 0,29”, izanalizējot ar pakalpojumu sniegšanu saistītās faktiskās izmaksas un pieprasījumu, tika rasta iespēja samazināt cenu par 52,46%. Pielikuma 9. un 10.punktu citā redakcijā, piemērojot 22% pievienotās vērtības nodokļa standartlikmi;
3. noteikumu projekta 13.punkts paredz izteikt pielikuma 11.1., 11.2. un 11.3.apakšpunktu citā redakcijā, piemērojot 22% pievienotās vērtības nodokļa standartlikmi;
4. noteikumu projekta 14.punkts paredz papildināt pielikumu ar 11.4.apakšpunktu šādā redakcijā:
* „parauga ņemšana higiēniskajiem un mikrobioloģiskajiem izmeklējumiem pēc personas pieprasījuma kuģa notekūdeņiem Ls 14,79”, cena tiek saglabāta tādā pašā apmērā, piemērots PVN 22% apmērā. Grozījums nepieciešams, lai izdalītu atsevišķi maksas pakalpojumu „parauga ņemšana higiēniskajiem un mikrobioloģiskajiem izmeklējumiem pēc personas pieprasījuma atklāto ūdenstilpju ūdenim” un noteiktu samazinātu cenu;
1. noteikumu projekta 15.punkts paredz izteikt pielikuma 12., 13.punktu citā redakcijā, piemērojot 22% pievienotās vērtības nodokļa standartlikmi;
2. noteikumu projekta 16.punkts paredz svītrot pielikuma 14.punktu „Atzinuma sagatavošana komersantam un dzeramā ūdens piegādātājam par ūdens apgādes sistēmā konstatēto apdraudējumu cilvēku veselībai un veiktajiem korektīvajiem pasākumiem”, pamatojoties uz to, ka ar 2011.gada 1.janvāri stājās spēkā Ministru kabineta 2010.gada 7.septembra noteikumi Nr.833 „Noteikumi par valsts nodevu par atzinumu par ūdens apgādes sistēmā konstatēto apdraudējumu cilvēku veselībai un korektīvajiem pasākumiem”;
3. noteikumu projekta 17.punkts paredz izteikt pielikuma 15., 16. un 17.punktu citā redakcijā, piemērojot 22% pievienotās vērtības nodokļa standartlikmi;
4. noteikumu projekta 18.punkts paredz papildināt pielikumu ar 18. un 19.punktu šādā redakcijā:
* „ārstniecības personu un ārstniecības atbalsta personu reģistrācijas apliecības vai ārvalstīs iegūtās profesionālās kvalifikācijas atzīšanas apliecības dublikāta izsniegšana Ls 8,14.”. Veselības inspekcija izsniedz ārstniecības personu un ārstniecības atbalsta personu reģistrācijas apliecības bezmaksas. Tā pamatojums ir Ministru kabineta 2008.gada 5.februāra noteikumu Nr.76 „Veselības inspekcijas nolikums” 3.20.apakšpunkts, kas paredz funkciju reģistrēt ārstniecības iestādes Ārstniecības iestāžu reģistrā un ārstniecības personas un ārstniecības atbalsta personas Ārstniecības personu un ārstniecības atbalsta personu reģistrā. Saskaņā ar Ministru kabineta 2009.gada 24.februāra noteikumu Nr.192 „Ārstniecības personu un ārstniecības atbalsta personu reģistra izveides, papildināšanas un uzturēšanas kārtība” 7.2. un 26.2. apakšpunktiem Veselības inspekcija izsniedz ārstniecības personu un ārstniecības atbalsta personu reģistrācijas apliecības. Saskaņā ar Ministru kabineta 2006.gada 31.oktobra noteikumu Nr.886 „Noteikumi par institūcijām, kas izsniedz ārvalstīs iegūtās profesionālās kvalifikācijas atzīšanas apliecības reglamentētajās profesijās” 9.punktu Veselības inspekcija izsniedz ārvalstīs iegūtās profesionālās kvalifikācijas atzīšanas apliecības. Saskaņā ar 2003.gada 10.jūnija noteikumu Nr.298 „Kārtība, kādā pretendents sedz izdevumus, kas saistīti ar personas profesionālās kvalifikācijas atzīšanu” 4.2. apakšpunktu, personai par ārvalstīs iegūtās profesionālās kvalifikācijas atzīšanas apliecību jāmaksā 20 lati. Personas bieži vieglprātīgi izturas pret izsniegto dokumentu, tāpēc gadījumos, kad persona ir nozaudējusi savu ārstniecības personu un ārstniecības atbalsta personu reģistrācijas apliecību, tā ir jāizsniedz atkārtoti bez maksas. Veselības inspekcija 2009.gadā ir izsniegusi bezmaksas 30 ārstniecības personu un ārstniecības atbalsta personu reģistrācijas apliecību dublikātus, līdz 2010.gada 1.novembrim – 22 minēto apliecību dublikātus;
* „statistiskās informācijas materiālu sagatavošana (valsts un pašvaldību institūcijām pakalpojums bez maksas) Ls 7,06”, Ministru kabineta 2009.gada 24.februāra noteikumu Nr.192 „Ārstniecības personu un ārstniecības atbalsta personu reģistra izveides, papildināšanas un uzturēšanas kārtība” 2.punkts, Ministru kabineta 2005.gada 8.marta noteikumu Nr.170 „Noteikumi par ārstniecības iestāžu reģistru”  4.2.apakšpunkts nosaka, ka jānodrošina iespēja izmantot informāciju par reģistrētajām ārstniecības iestādēm, reģistrs ir valsts informācijas sistēmas daļa. Samaksa netiks piemērota valsts un pašvaldību iestādēm. Lielākie statistiskās informācijas pieprasītāji ir komersantu farmācijas jomā, masu mediji, studenti bakalaura vai maģistru darba izstrādei, starptautiskās un vietējās pētījumu organizācijas.

 Izstrādājot noteikumu projektu ar ieteikumu raksturu tika piemēroti Ministru kabineta 2005.gada 23.augusta noteikumi Nr.615 „Valsts aģentūru publisko pakalpojumu izcenojumu noteikšanas metodika un izcenojumu apstiprināšanas kārtība”. Noteikumu projekts pilnībā atrisinās anotācijas I sadaļas 2.punktā minētās problēmas. |
| 5. | Projekta izstrādē iesaistītās institūcijas | Veselības ministrijas padotībā esošā iestāde – Veselības inspekcija.  |
| 6. | Iemesli, kādēļ netika nodrošināta sabiedrības līdzdalība | Noteikumu projekts paredz sakārtot normatīvo bāzi, t.i., izlabot tehnisku kļūdu, kas ieviesusies sākotnēji izstrādājot cenrādi (noteikumu projekta 9.punkts). Paredz būtiski samazināt noteiktu pakalpojumu cenas, ņemot vērā faktiskās izmaksas un resursu optimizācijas pasākumus, kā arī papildināt cenrādi atbilstoši pieprasījumam un normatīvajos aktos noteiktajam ar jauniem maksas pakalpojumu veidiem. Tā kā noteikumu projekts neparedz maksas pakalpojumiem cenu palielinājumu, savukārt, par atsevišķiem maksas pakalpojumiem pakalpojumu ņēmējiem būs jāmaksā pat mazāk, tad sabiedrības līdzdalība netika nodrošināta. |
| 7. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Veselības inspekcijas maksas pakalpojumu ņēmēji var būt līdz pat 70% Latvijas Republikas iedzīvotāju. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav attiecināms.  |
| 3. | Tiesiskā regulējuma finansiālā ietekme | Pozitīva ietekme tajā aspektā, ka pakalpojumu ņēmējiem saistībā ar cenu samazināšanu atsevišķiem pakalpojumiem samazināsies ar pakalpojumu pirkšanu saistītās izmaksas par aptuveni par 6 276,34 latiem = (Ls 72,31 (šobrīd spēkā esošā cenrāža 3.2.1.2.apakšpunkts) – Ls 47,38 (noteikumu projektā paredzētā jaunā pakalpojuma cena) x 250 (pakalpojumu skaits gadā)) + (Ls 0,61 (cenrāža 8.punkts) – Ls 0,29 (jaunā cena) x 137 (km gadā)).Pakalpojumu ņēmēju izdevumi palielināsies par jaunajiem maksas pakalpojumiem Ls 852,20 latu apmērā = Ls 569,80 (izdevumi par ārstniecības personu un ārstniecības atbalsta personu reģistrācijas apliecības un ārvalstīs iegūtās profesionālās kvalifikācijas atzīšanas apliecības dublikātu izsniegšanu) + Ls 282,40 (izdevumi par statistiskās informācijas materiālu sagatavošanu)).Ls 569,80 = Ls 8,14 (cena) x 70 (maksas pakalpojumu skaits).Ls 282,40 = Ls 7,06 (cena) x 40 (maksas pakalpojumu skaits). |
| 4. | Tiesiskā regulējuma nefinansiālā ietekme | Nav attiecināms. |
| 5. | Administratīvās procedūras raksturojums | Nav attiecināms. |
| 6. | Administratīvo izmaksu monetārs novērtējums | Nav attiecināms.  |
| 7. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|  **Rādītāji** | 2011.gads | Turpmākie trīs gadi (tūkst. latu) |
| 2012. | 2013. | 2014. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
|  1. Budžeta ieņēmumi: | **186,8** | **0** | **0** | **0** | **0** |
|  1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 186,8 | 0 | 0 | 0 | 0 |
|  1.2. valsts speciālais budžets | 0 | 0 | 0 | 0 | 0 |
|  1.3. pašvaldību budžets | 0 | 0 | 0 | 0 | 0 |
|  2. Budžeta izdevumi: | **186,8** | **0** | **0** | **0** | **0** |
|  2.1. valsts pamatbudžets | 186,8 | 0 | 0 | 0 | 0 |
|  2.2. valsts speciālais budžets | 0 | 0 | 0 | 0 | 0 |
|  2.3. pašvaldību budžets | 0 | 0 | 0 | 0 | 0 |
|  3. Finansiālā ietekme: | **0** | **0** | **0** | **0** | **0** |
|  3.1. valsts pamatbudžets | 0 | 0 | 0 | 0 | 0 |
|  3.2. speciālais budžets | 0 | 0 | 0 | 0 | 0 |
|  3.3. pašvaldību budžets | 0 | 0 | 0 | 0 | 0 |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | **X** | **0** | **0** | **0** | **0** |
|  0 |  0 |  0 | 0 |
| 0 | 0 | 0 | 0 |
|  5. Precizēta finansiālā ietekme: | **X** | **0** | **0** | **0** | **0** |
|  5.1. valsts pamatbudžets | 0 | 0 | 0 | 0 |
|  5.2. speciālais budžets | 0 | 0 | 0 | 0 |
|  5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |
|  6.1. detalizēts ieņēmumu aprēķinsAtbilstoši likumam „Par valsts budžetu 2011.gadam“ valsts budžeta programmas 46.00.00 „Veselības aprūpes inspekcija“ apakšprogrammā 46.01.00 „Ārstniecības pakalpojumu sniedzēju kontrole un uzraudzība“ Veselības inspekcijas resursi izdevumu segšanai kopā 2011.gadā 2 304 427 lati, tai skaitā dotācija no vispārējiem ieņēmumiem 2 117 651 (91,89 %), bet ieņēmumi no maksas pakalpojumiem un citi pašu ieņēmumi 186 776 lati (8,11 %).6.2. detalizēts izdevumu aprēķinsIzdevumi 2011.gadā plānoti kopā ir 2 304 427 lati. Maksas pakalpojumu ieņēmumi Veselības inspekcijai 2011.gadā un turpmākajos gados, ņemot vērā noteikumu projektā paredzēto cenu samazinājumu noteiktiem pakalpojumiem, atsevišķu pakalpojumu svītrošanu, kā arī cenrāža papildinājumu ar jauniem maksas pakalpojumiem, plānoti 186 776 latu apmērā (tādējādi nav ietekmes uz valsts budžetu) šādā sadalījumā pa izdevumu kodiem atbilstoši ekonomiskajām kategorijām:Atlīdzība (1000) – 162 163 lati; Atalgojums (1100) – 130 682 lati; VSAOI (1200) - 31 481 lati;Preces un pakalpojumi (2000) - 20 493 lati;Pamatkapitāla veidošana (5000) – 4120 lati. |
|  7. Cita informācija |  Ieņēmumi no maksas pakalpojumiem un attiecīgie izdevumi tiks veikti Veselības ministrijas budžeta programmas 46.00.00 „Veselības aprūpes inspekcija“ apakšprogrammā 46.01.00 „Ārstniecības pakalpojumu sniedzēju kontrole un uzraudzība“. |

*Anotācijas IV.,V. un VI. sadaļa – projekts šīs jomas neskar.*

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Noteikumu projekta izpildi nodrošinās Veselības inspekcija. |
| 2. | Projekta izpildes ietekme uz pārvaldes funkcijām  | Nav attiecināms. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Nav attiecināms. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Nav attiecināms. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Nav attiecināms. |
| 6. | Cita informācija | Nav |

Veselības ministrs J.Bārzdiņš

01.03.2011 15:04

2743

Ž.Zvaigzne

67876041, Zanete.Zvaigzne@vm.gov.lv